text: नई दिल्ली। हैदराबाद विश्वविद्यालय के छात्र रोहित वेमुला की आत्महत्या प्रकरण ने दिलचस्प मोड़ लिया है। इस मामले को दलित उत्पीड़न का मामला बनाया गया। देश के सभी केंद्रीय विश्वविद्यालयों का माहौल गरमाया गया। भाजपा के कई नेता आरोपों के घेरे में लाया गया। केंद्र सरकार को कटघरे में खड़ा किया गया। देश के लगभग सभी हिस्सों में इसे एक अति गंभीर और अति संवेदनशील मुद्दा बनाया गया। इसकी आड़ में राष्ट्रविरोधी तत्व भी अपने स्वार्थ की रोटियां सेंकने से नहीं चूके। उन्होंने खुलेआम राष्ट्र विरोधी नारे लगाए। भारत के हजार टुकड़े कर देने की बात की। कांग्रेस उपाध्यक्ष राहुल गांधी, वामपंथी व अन्य विपक्षी नेताओं ने राष्ट्रविरोधी नारों को भी पूरी बेशर्मी के साथ अभिव्यक्ति की स्वतंत्रता का मुद्दा बनाया।